\*P/2683701\*

KLASA: 011-01/16-01/366

URBROJ: 529-06-16-1

Zagreb, 2. studeni 2016.

**OBRAZAC PRETHODNA PROCJENA**

**MINISTARSTVO TURIZMA**

**PRETHODNA PROCJENA**

**ZA**

**ZAKON O IZMJENAMA ZAKONA O UGOSTITELJSKOJ DJELATNOSTI**

Ovaj Obrazac primjenjuje se u postupku prethodne procjene radi utvrđivanja potrebe za provedbom postupka procjene učinaka propisa. Potreba za provedbom procjene učinaka propisa, osim u slučaju utvrđivanja financijskog praga iz članka 3. ove Uredbe, postoji obvezno i kada je na dva od 8. do 12. pitanja iz ovoga Obrasca odgovoreno sa „DA“ odnosno potvrdno.

|  |  |  |  |  |
| --- | --- | --- | --- | --- |
| Red.br. | | Ukratko, jasno i sažeto odgovorite na pitanja: | | |
| 1. | | Opišite ukratko problem koji se namjerava riješiti normativnim rješenjem (izrađene teze propisa): | | |
| Važećim Zakonom o ugostiteljskoj djelatnosti (Narodne novine, broj 85/15), koji uređuje način i uvjete pod kojima pravne i fizičke osobe mogu obavljati ugostiteljsku djelatnost, propisana je mogućnost izdavanja privremenih rješenja, s rokom važenja najdulje do 31. prosinca 2016. godine za:   * obavljanje ugostiteljske djelatnosti u nekoj od vrsta ugostiteljskog objekta koji se nalazi u zgradi za koju je u roku podnesen zahtjev za pokretanje postupka ozakonjenja nezakonito izgrađene građevine * pružanje ugostiteljskih usluga u domaćinstvu i na obiteljskom poljoprivrednom gospodarstvu, u objektima za koje je u roku podnesen zahtjev za pokretanje postupka ozakonjenja nezakonito izgrađene građevine * pružanje ugostiteljskih usluga u domaćinstvu i na obiteljskom poljoprivrednom gospodarstvu ukoliko se uz zahtjev priloži izvršna građevinska dozvola ili izvršno rješenje o izvedenom stanju građevine.   Prema prikupljenim podacima ukupno je izdano je oko 7100 privremenih rješenja: oko 5600 rješenja izdanih na temelju podnesenog zahtjeva za pokretanje postupka ozakonjenja nezakonito izgrađene građevine, a oko 1500 rješenja izdanih za objekte za koje stvarno stanje na terenu nije usklađeno sa stanjem u zemljišnim knjigama. Broj izdanih trajnih rješenja iznosi oko 600, to jest oko 8,5% od ukupnog broja izdanih privremenih rješenja. Kako je izgledno da se postupci ozakonjenja nezakonito izgrađenih zgrada neće završiti do 31. prosinca 2016. godine, niti će se do toga datuma stanje u zemljišnim knjigama uskladiti sa stanjem na terenu, bez izmijene Zakona svi ugostitelji i pružatelji ugostiteljskih usluga u domaćinstvu i na obiteljskom poljoprivrednom gospodarstvu nakon 31. prosinca 2016. godine neće više imati pravnog temelja za legalno obavljanje ugostiteljske djelatnosti odnosno pružanje ugostiteljskih usluga, jer će sva navedena privremena rješenja po sili zakona prestati važiti.  Izmjenom (produljenjem) roka važenja privremenih rješenja do 31. prosinca 2020. godine omogućit će se daljnje obavljanje djelatnosti i pružanje ugostiteljskih usluga u domaćinstvo i na obiteljskom poljoprivrednom gospodarstvu onima koji već imaju ishođena privremena rješenja, ali i podnošenje novih zahtjeva za izdavanje navedenih privremenih rješenja. | | |
| 2. | | Opišite ukratko cilj koji se želi postići normativnim rješenjem (izrađene teze propisa): | | |
| Donošenjem predloženog Zakona spriječit će se moguće ponovno neregistrirano obavljanje ugostiteljske djelatnosti odnosno pružanje ugostiteljskih usluga u domaćinstvu i na obiteljskim poljoprivrednim gospodarstvima, a zadržati potrebni smještajni kapacitet prvenstveno u glavnoj turističkoj sezoni. Predloženo zakonsko rješenje imat će pozitivne učinke na turističku ponudu i pripremu turističke sezone u 2017. godini. | | |
| 3. | | Navedite adresate na koje se problem trenutno odnosi i adresate na koje bi se mogao odnositi u budućnosti*.*  *(primjerice: gospodarski subjekti, organizacije civilnog društva, potrošači, dobrotvorne organizacije, umirovljenici, mladi, socijalno osjetljive skupine i sl.)* | | |
| Trgovačka društva, zadruge, trgovci pojedinci, obrtnici, pravne i fizičke osobe koje obavljaju ugostiteljsku djelatnost, odnosno pružatelje ugostiteljskih usluga u domaćinstvu i na obiteljskim poljoprivrednim gospodarstvima. | | |
| 4. | | Objasnite ukratko normativno rješenje (izrađene teze propisa) i utvrdite jedno ne-normativno rješenje kojim bi se također mogao postići cilj.  *(primjeri ne-normativnog rješenja: edukacija i informiranje, sporazumi udruženja, industrija, kodeksi udruga i drugih interesnih udruženja, dobrovoljni dogovor predstavnika tržišta, standardi, trgovačke uzance i sl.)* | | |
| Normativno rješenje (izrađene teze propisa):  Izrada i donošenje Zakona o izmjeni Zakona o ugostiteljskoj djelatnosti  Nenormativno rješenje:  Ciljeve nije moguće postići nenormativnim rješenjem, zbog toga što je navedena materija uređena zakonom. | | |
| 5. | | Odredite vremenski okvir za rješavanje problema i postizanje navedenog cilja te ukratko objasnite moguće prepreke, rizike u rješavanju problema.  *(primjerice: potrebna financijska sredstva, raspoloživi resursi, koordinacija tijela u provedbi, različiti pristup rješavanju problema od strane adresata propisa, dionika, manjak podrške dionika, neusklađenost zakonodavstva, dodatni administrativni postupci, informatička podrška i sl.)* | | |
| Očekuje se postizanje cilja s danom stupanja na snagu Zakona, s obzirom da se njima prvenstveno omogućuje daljnje obavljanje djelatnosti odnosno pružanje ugostiteljskih usluga na temelju već izdanih privremenih rješenja u kojima je naveden krajnji rok valjanosti 31. prosinca 2016. godine. | | |
|  | | | | |
|  | Na sljedeća pitanja potrebno je odgovoriti sa „DA“ odnosno „NE“, uz obvezni sažeti pisani osvrt. | | DA | NE |
| 6. | Da li normativno rješenje (izrađene teze propisa) zahtijeva izmjenu važećeg zakonodavstva?  *Ako "DA", navedite važeće zakonodavstvo, izravno povezano s ciljem koje će se morati mijenjati, uključujući podzakonske akte.*  *Ukoliko postoji obveza usklađivanja hrvatskog zakonodavstva s zakonodavstvom EU u tom području ili ukoliko postoji obveza provedbe međunarodnog ugovora za RH navedite propise koji se moraju usvojiti*. | | DA |  |
| Normativno rješenje zahtjeva izmjenu Zakona o ugostiteljskoj djelatnosti (Narodne novine, broj 85/15). | |  | |
| 7. | Hoće li navedeno normativno rješenje imati značajan financijski učinak u barem jednom sektoru/području i u kojem? Da li utječe na tržišno natjecanje? Ukratko navedite kakvi se učinci očekuju.  *(primjerice: veći financijski teret za gospodarske subjekte zbog troška prilagodbe zakonodavstvu i standardima; viši operativni troškovi; teži način kreditiranja i sl.)* | |  | NE |
| Provedba Zakona neće dodatno financijski opteretiti gospodarske subjekte, odnosno ne iziskuje troškove prilagodbe zakonodavstvu i standardima i sl. Naime, Zakon ne sadrži odredbe koje bi u odnosu na važeći Zakon o ugostiteljskoj djelatnosti dodatno imale financijski učinak u nekom području, pa tako niti u području ugostiteljstva. | |  | |
| 8. | Hoće li navedeno normativno rješenje imati učinak na državni proračun odnosno proračune jedinica lokalne i područne (regionalne) samouprave? Ukratko navedite kakvi se učinci očekuju.  *(primjerice: potreba za dodatnim sredstvima u proračunu za provedbu; sredstva za edukaciju službenika za nove ovlasti; sredstva za nabavku opreme; osiguranje transfera; osiguranje poticaja; sredstava za nove administrativne postupke i sl.)* | |  | NE |
| Za provedbu ovoga Zakona nije potrebno osigurati dodatna sredstva u državnome proračunu Republike Hrvatske, niti u proračunima jedinica lokalne i područne (regionalne) samouprave. | |  | |
| 9. | Hoće li navedeno normativno rješenje imati značajan učinak na socijalno osjetljive skupine, socijalni status građana, interesne skupine u društvu odnosno društvo u cjelini? Ukratko navedite kakvi se učinci očekuju.  *(primjerice: status socijalnih prava građana; promjene naknada, transfera; status građana u odnosu na kupovnu moć; socijalna uključenost građana; zaštita posebnih skupina ljudi, ravnopravnost spolova i sl.)* | |  | NE |
| Zakon ne sadrži odredbe koje bi imale značajan učinak na socijalno osjetljive skupine, socijalni status građana, interesne skupine u društvu odnosno društvo u cjelini. Naime, Zakon ne sadrži odredbe koje se odnose na socijalno osjetljive skupine, socijalna prava građana, promjene naknada, status građana u odnosu na kupovnu moć, ravnopravnost spolova a ne sadrži niti odredbe koje bi u odnosu na važeći Zakon o ugostiteljskoj djelatnosti negativno utjecale na interesne skupine u društvu odnosno društvo u cjelini. | |  | |
| 10. | Hoće li navedeno normativno rješenje imati značajan učinak na okoliš, održivi razvitak i s tim u svezi na zdravlje ljudi? Ukratko navedite kakvi se učinci očekuju.  *(primjerice: utjecaj na ispuštanje stakleničkih plinova, utjecaj na šume, na gospodarenje otpadom, na biljni i životinjski svijet, na zaštitu voda, na zaštitu tla, na zaštitu kulturne baštine i sl.)* | |  | NE |
| Zakon neće imati značajan učinak na okoliš, održivi razvitak i s tim u vezi na zdravlje ljudi. Naime, Zakon ne sadrži odredbe koje bi neposredno utjecale na zaštitu šume, vode, biljni i životinjski svijet, tlo, kulturnu baštinu, niti odredbe od utjecaja na ispuštanje stakleničkih plinova, gospodarenje otpadom i sl. | |  | |
| 11. | Hoće li navedeno normativno rješenje trebati provedbu administrativnih i upravnih postupaka vezano za adresate i s kojim ciljem? Hoće li navedena rješenja dodatno povećati administrativne prepreke za poslovanje? Ukratko navedite kakvi se učinci očekuju.  (*primjerice: dodjela ovlaštenja; utvrđivanje prava i/ili obveza posebnim upravnim aktom; provedba upravnog/inspekcijskog nadzora; ishođenje dozvola, rješenja, suglasnosti; povećanje ili uvođenje nove administrativne tarife; izmjene administrativnog postupka i sl.)* | |  | NE |
| Provedba Zakona ne propisuje nove upravne postupke, te neće dodatno povećati administrativne prepreke u poslovanju. | |  | |
| 12. | Hoće li za postizanje cilja biti nužan povezani rad više tijela državne uprave odnosno tijela lokalne i područne (regionalne) samouprave? Ukratko navedite tijela od kojih se očekuje povezani rad. | |  | NE |
|  | |  | |
| 13. | Da li je isti problem postojao i na koji način je riješen u zakonodavstvu zemalja Europske unije odnosno trećih zemalja?  *(primjerice: poticanje malog gospodarstva; različito rješavanje ambalažnog otpada; fleksibilnost radnog zakonodavstva; rad na nepuno radno vrijeme; pojednostavljenje administrativnog postupka; rješavanje transporta rizičnih tvari; smanjenje oboljelih od malignih bolesti; maloljetnička delikvencija i dr.)* | |  | NE |
| Zakonodavstva zemalja Europske unije odnosno trećih zemalja na različite načine uređuju obavljanje ugostiteljske djelatnosti odnosno mogućnost pružanja samo pojedinih ugostiteljskih usluga. | |  | |

**UPUTA:**

* Uz ovaj Obrazac obvezno se prilažu teze o sadržaju propisa.

**TEZE za Zakon o izmjenama Zakona o ugostiteljskoj djelatnosti**

Zakon o ugostiteljskoj djelatnosti (Narodne novine, broj 85/15) uređuje način i uvjete pod kojima pravne i fizičke osobe mogu obavljati ugostiteljsku djelatnost.

Tim je Zakonom propisana mogućnost izdavanja privremenih rješenja, s rokom važenja najdulje do 31. prosinca 2016. godine za:

* obavljanje ugostiteljske djelatnosti u nekoj od vrsta ugostiteljskog objekta koji se nalazi u zgradi za koju je u roku podnesen zahtjev za pokretanje postupka ozakonjenja nezakonito izgrađene građevine
* pružanje ugostiteljskih usluga u domaćinstvu i na obiteljskom poljoprivrednom gospodarstvu, u objektima za koje je u roku podnesen zahtjev za pokretanje postupka ozakonjenja nezakonito izgrađene građevine
* pružanje ugostiteljskih usluga u domaćinstvu i na obiteljskom poljoprivrednom gospodarstvu ukoliko se uz zahtjev priloži izvršna građevinska dozvola ili izvršno rješenje o izvedenom stanju građevine.

Prema prikupljenim podacima ukupno je izdano je oko 7100 privremenih rješenja: oko 5600 rješenja izdanih na temelju podnesenog zahtjeva za pokretanje postupka ozakonjenja nezakonito izgrađene građevine, a oko 1500 rješenja izdanih za objekte za koje stvarno stanje na terenu nije usklađeno stanjem u zemljišnim knjigama. Broj izdanih trajnih rješenja iznosi oko 600, to jest oko 8,5% od ukupnog broja izdanih privremenih rješenja.

Izgledno da se postupci ozakonjenja nezakonito izgrađenih zgrada neće završiti do 31. prosinca 2016. godine, niti će se do toga datuma stanje u zemljišnim knjigama uskladiti sa stanjem na terenu, bez izmijene Zakona svi ugostitelji i pružatelji ugostiteljskih usluga u domaćinstvu i na obiteljskom poljoprivrednom gospodarstvu nakon 31. prosinca 2016. godine neće više imati pravnog temelja za legalno obavljanje ugostiteljske djelatnosti odnosno pružanje ugostiteljskih usluga, jer će sva navedena privremena rješenja po sili zakona prestati važiti.

Izmjenom (produljenjem) roka važenja privremenih rješenja do 31. prosinca 2020. godine omogućit će se daljnje obavljanje djelatnosti i pružanje ugostiteljskih usluga u domaćinstvu i na obiteljskom poljoprivrednom gospodarstvu onima koji već imaju ishođena privremena rješenja, ali i podnošenje novih zahtjeva za izdavanje navedenih privremenih rješenja.

Donošenjem predloženog Zakona spriječit će se moguće ponovno neregistrirano obavljanje ugostiteljske djelatnosti odnosno pružanje ugostiteljskih usluga u domaćinstvu i na obiteljskim poljoprivrednim gospodarstvima, a zadržati potrebni smještajni kapacitet prvenstveno u glavnoj turističkoj sezoni.

Predloženo zakonsko rješenja imat će pozitivne učinke na turističku ponudu i pripremu turističke sezone u 2017. godini.